Tartalom

# Objektumok csoportosítása

Összevonhat több objektumot egy csoportba, így azok egyetlen objektumként viselkednek. A csoport tagjai egyetlen egységként mozgathatja és alakíthatja át. Bizonyos tulajdonságokat (például vonalvastagságot vagy kitöltési színt) külön-külön vagy az egész csoportra vonatkozóan egyszerre is módosíthat. A csoportok lehetnek ideiglenesek vagy rögzítettek.

- Átmeneti - a csoport csak addig létezik, amíg az összes összevont objektum ki van jelölve.

- Hozzárendelt - a csoport addig létezik, amíg fel nem bontja egy menüparancs segítségével.

A csoportok összevonhatók más csoportokkal. A csoporton végrehajtott műveletek nem befolyásolják az egyes csoporttagok egymáshoz viszonyított helyzetét.

### Objektumok csoportosításához:

Jelölje ki a csoportosítandó objektumokat, majd válassza az Alakzat - Csoport - Csoport menüparancsot.

Például csoportosíthatja egy céglogó összes objektumát, így azokat egy objektumként mozgathatja és méretezheti.

Miután csoportosította az objektumokat, a csoport egy részének kiválasztása kijelöli az egész csoportot.

## Csoportban levő objektumok kiválasztása

A csoport egyes elemeinek külön kijelöléséhez lépjen be a csoportba. Kattintson duplán a csoportra, majd kattintson a kijelölendő objektumra. Ebben a módban felvehet és törölhet is elemeket a csoportban. A csoportba nem tartozó elemek kiszürkítetten jelennek meg.

Ha ki akar lépni a csoportból, akkor kattintson duplán a csoporton kívülre.

Kapcsolódó témakörök

Alul levő objektumok kijelölése

Objektumok összevonása és alakzatok létrehozása